section_heading: Samoubojstvo
paragraph_text: Dana 30. rujna njezin zaručnik je napunio 24 godine i ona je pošla vlakom za Easton kako bi proslavila s njim, provodeći noć zajedno. Kasnije je Rhodes zabilježio da se ništa nije činilo sumnjivo ali umjesto da se vrati kući, vratila se rano ujutro i prijavila u Governor Clinton Hotel u 31. ulici. Tamo je napisala poruku koja je uključivala ove riječi: "Ne mislim da bih bila dobra žena ikome, [Rhodesu] je puno bolje bez mene. Recite mome ocu da imam puno majčinih osobina." Onda je prekrižila prve dvije rečenice, stavila ceduljicu u torbicu i otišla na promatračku platformu 86. kata Empire State Buildinga gdje je skinula svoj kaput, spustila svoju torbicu i kolekciju obiteljskih fotografija, bacila bijeli šal preko ruba zgrade i bacila se za njegovom putanjom. Na dnu je pala na parkiranu Cadillac limuzinu. Tu se zatekao fotograf snimivši fotografiju koja će se poslije pokazati kultnom za mnoge autore knjiga i umjetnike.